**ŠILUMOS TIEKIMO TINKLŲ REKONSTRAVIMO TARP ŠK 2T-9 ir ŠK 2T-13 elektrėnų g., KAUNE DARBŲ PIRKIMO**

**sutartis Nr. mr-KE-P-107-47**

2020 m. d.

Kaunas

AB ,,Kauno energija“ (toliau – Užsakovas), atstovaujama gamybos direktoriaus, laikinai vykdančio generalinio direktoriaus funkcijas, Vaido Šleivio, veikiančio pagal 2018 m. gruodžio 10 d. Užsakovo valdybos sprendimą Nr. 2018-30-1 ir Užsakovo įstatus, ir

UAB „Ukmergės inžinerija“ (toliau – Rangovas), atstovaujama direktoriaus Aldo Armanavičiaus, veikiančio pagal Rangovo įstatus (toliau – Šalys, o kiekviena atskirai – Šalis), vadovaudamosi AB ,,Kauno energija“ Gamybos, Tinklo valdymo, Techninio aptarnavimo, Projektų valdymo, Technologijų ir ekonominės analizės skyrių inicijuotiems pirkimams vykdyti sudarytos komisijos 2020 m. vasario 06 d. posėdžio protokolu Nr. P-106-63, sudarė šią sutartį (toliau – Sutartis).

Sutarties sąlygos paruoštos pagal AB ,,Kauno energija“ Gamybos, Tinklo valdymo, Techninio aptarnavimo, Projektų valdymo, Technologijų ir ekonominės analizės skyrių inicijuotų pirkimų vykdymo komisijos 2019 m. spalio 29 d. posėdžio Nr. P-106-521 sprendimu patvirtintas tarptautinio pirkimo atviro konkurso sąlygas „Kauno miesto 1Ž ir 2T magistralių rekonstravimo darbai“ (toliau – Konkurso sąlygos).

1. **Sąvokos ir apibrėžimai**

Sutartyje, išskyrus atvejus, jeigu kontekstas reikalautų kitos reikšmės, toliau nurodytos sąvokos turi tokias reikšmes:

* 1. **Techninis darbo projektas** – „Šilumos tiekimo tinklų rekonstravimas tarp ŠK 2T-9 ir ŠK 2T-13 Elektrėnų g., Kaunas“ techninis darbo projektas;
  2. **Priežiūra** – „Šilumos tiekimo tinklų rekonstravimas tarp ŠK 2T-9 ir ŠK 2T-13 Elektrėnų g., Kaunas“ techninio darbo projekto vykdymo priežiūros paslaugos;
  3. **Rekonstravimas** – „Šilumos tiekimo tinklų rekonstravimas tarp ŠK 2T-9 ir ŠK 2T-13 Elektrėnų g., Kaunas“ rekonstravimo darbai;
  4. **Projekto viešinimas** – laikinojo ir nuolatinio informacinių stendų pastatymas;
  5. **Darbai** – „Šilumos tiekimo tinklų rekonstravimas tarp ŠK 2T-9 ir ŠK 2T-13 Elektrėnų g., Kaunas“ techninio darbo projekto paruošimas, jo vykdymo priežiūros paslaugos, laikinojo ir nuolatinio informacinių stendų pastatymas ir rekonstravimo darbai bendrai;
  6. **Techninė specifikacija** – Projekto „Šilumos tiekimo tinklų rekonstravimas tarp ŠK 2T-9 ir ŠK 2T-13 Elektrėnų g., Kaunas“ techninė specifikacija (Sutarties 1 priedas);
  7. **Užtikrinimas** – Konkurso sąlygas ir Sutartyje nustatytas sąlygas atitinkanti pagal nustatytą tvarką ir patvirtintas taisykles išduota besąlyginė ir neatšaukiama banko garantija ar besąlyginis ir neatšaukiamas draudimo bendrovės laidavimo raštas, kuriuo užtikrinamas Sutarties įvykdymas;
  8. **LVPA** – Viešoji įstaiga Lietuvos verslo paramos agentūra;
  9. **PVM** – Pridėtinės vertės mokestis;
  10. **E. sąskaita** – VĮ Registrų centro informacinė sistema „E. sąskaita“;
  11. **Pasiūlymas** – Rangovo 2019-12-11 Pasiūlymas dėl Šilumos tiekimo tinklų rekonstravimo tarp ŠK 2T-9 ir ŠK 2T-13 Elektrėnų g., Kaune darbų pirkimo Nr. 1211-6.

1. **Sutarties objektas**
   1. Vadovaujantis Sutartyje nustatytomis sąlygomis ir tvarka Rangovas įsipareigoja savo rizika, jėgomis ir ištekliais atlikti Darbus, t. y. paruošti Techninį darbo projektą, vykdyti Priežiūrą, vykdyti Projekto viešinimą bei atlikti Rekonstravimą.
   2. Darbų apimtys ir reikalavimai Darbams bei jų vykdymui nustatyti Užsakovo pateiktoje Techninėje specifikacijoje. Esminės užduotys, kurias privalo atlikti Rangovas, yra žemės kasimo ir vamzdynų keitimo darbai (tame tarpe vamzdynų demontavimo ir suvirinimo darbai).
   3. Šilumos tiekimo tinklų rekonstravimo pagrindiniai techniniai rodikliai: sąlyginis skersmuo (DN) – 400,0 mm, ilgis – 731,0 m; paklojimo būdas – bekanalinis; skaičiuojamasis slėgis (Ps) – ≥1,6 MPa; skaičiuojama šilumnešio temperatūra – 120/60 oC; vyraujantis gruntas – priemolis.
   4. Sutarties objekto daliniam finansavimui iš Europos Sąjungos struktūrinių fondų lėšų pagal 2014–2020 m. Europos Sąjungos fondų investicijų veiksmų programos, 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ priemonę 04.3.2-LVPA-K-102 „Šilumos tiekimo tinklų modernizavimas ir plėtra“ Užsakovas yra pasirašęs sutartį LVPA Nr. S-04.3.2-LVPA-K-102-06-0014. Jeigu LVPA priims sprendimą nutraukti iš Europos Sąjungos struktūrinių fondų lėšų bendrai finansuojamo projekto 2019 m. rugpjūčio 12 d. sudarytą sutartį Nr. S-04.3.2-LVPA-K-102-06-0014, tokiu atveju Užsakovas turi teisę vienašališkai nutraukti Sutartį.
2. **Sutarties kaina ir atsiskaitymo tvarka** 
   1. Bendra Sutarties kaina – 637 000,00 Eur (šeši šimtai trisdešimt septyni tūkstančiai Eur 00 ct) plius 21 proc. PVM – 133 770,00 Eur (vienas šimtas trisdešimt trys tūkstančiai septyni šimtai septyniasdešimt Eur 00 ct). Bendra Sutarties kaina su PVM – 770 770,00 Eur (septyni šimtai septyniasdešimt tūkstančių septyni šimtai septyniasdešimt Eur 00 ct). Sutartyje nurodoma fiksuota kaina. Rangovas prisiima riziką dėl Sutarties vykdymo išlaidų dydžio.
   2. Bendra Sutarties kaina susideda iš atskirų dalių kainų:
      1. Techninio darbo projekto paruošimas – 12 000,00 Eur (dvylika tūkstančių Eur 00 ct) be PVM;
      2. Priežiūra – 1 000,00 Eur (vienas tūkstantis Eur 00 ct) be PVM;
      3. Projekto viešinimas – 1 000,00 Eur (vienas tūkstantis Eur) be PVM;
      4. Rekonstravimas – 623 000,00 Eur (šeši šimtai dvidešimt trys tūkstančiai Eur 00 ct) be PVM.
   3. Mokėjimai:
      1. atliktus Rangovo Darbus Užsakovas priims kiekvieną mėnesį, Rangovui pateikus pažymą apie atliktų darbų vertę, Atliktų darbų aktus, PVM sąskaitą faktūrą, kurią Užsakovas apmokės: už parengtą Techninį darbo projektą, Priežiūrą ir Projekto viešinimą per 30 (trisdešimt) dienų, o Rekonstravimą per 60 (šešiasdešimt) dienų. Rangovas minėtus dokumentus Užsakovui turi pateikti ne vėliau kaip iki po ataskaitinio mėnesio 3 (trečios) darbo dienos. PVM sąskaitos faktūros turi būti teikiamos per E. sąskaitą. Jeigu PVM sąskaitos faktūros bus pateiktos ne per E. sąskaitą, Užsakovas laikys, kad PVM sąskaitos faktūros nėra gautos, o apmokėjimo terminai bus skaičiuojami tik nuo to momento, kai jos bus gautos per E. sąskaitą. PVM sąskaitos faktūros per E. sąskaitą Užsakovui pateikiamos tik pasirašius Atliktų darbų aktus;
      2. Atliktų darbų aktai yra tik juose nurodytų darbų atlikimo faktą patvirtinantys dokumentai, o visų Rangovo atliktų darbų (kaip vientiso, technologiškai neatskiriamo statybos darbų proceso) tinkamas įvykdymas ir darbų kokybė yra patvirtinamas tik Statybos darbų perdavimo – priėmimo aktu. Tai, kad buvo apmokėta už atliktus Darbus (jų dalį), nereiškia, kad iki apmokėjimo dienos atlikti Darbai (jų dalis) buvo tinkamai atlikti, patvirtinti bei priduoti Užsakovui. Darbai laikomi tinkamai atliktais tik kai patvirtinamas ir pasirašomas Statybos darbų perdavimo – priėmimo aktas;
      3. Rangovui priskaičiuotos netesybos (delspinigiai, baudos) yra laikomos minimaliais neginčijamais Užsakovo nuostoliais. Rangovui priskaičiuotos netesybos ir Užsakovo dėl Rangovo kaltės patirtos išlaidos (nuostoliai), Rangovui nevykdant ar netinkamai vykdant sutartinius įsipareigojimus, yra išskaitomos iš Rangovui mokėtinų sumų. Nesant mokėtinų sumų ar jų nepakankant, Užsakovas turi teisę pasinaudoti Užtikrinimu arba pateikti Rangovui rašytinį reikalavimą dėl netesybų/nuostolių apmokėjimo, kurį jis turi įvykdyti per 30 (trisdešimt) dienų nuo rašytinio pareikalavimo pateikimo dienos;
      4. Sutarties vykdymo laikotarpiu pasikeitus PVM, Sutarties kaina su PVM padidėja arba sumažėja dydžiu, lygiu skirtumui tarp buvusio ir naujai nustatyto PVM dydžio nuo PVM pasikeitimo įsigaliojimo dienos. Perskaičiuojama kaina dėl PVM dydžio pasikeitimo tik tų Darbų, kurie pagal Sutartį atliekami po kainos perskaičiavimo. Dėl kitų mokesčių pasikeitimo, rinkos kainų pasikeitimo kaina neperskaičiuojama.
3. **Šalių įsipareigojimai ir teisės**
   1. **Užsakovas įsipareigoja:**
      1. Darbų vykdymo grafike nustatytu terminu perduoti Rangovui statybvietę, pasirašant Statybvietės perdavimo–priėmimo aktą;
      2. raštiškai informuoti Rangovą apie Darbų atlikimą pavojingoje zonoje kaip to reikalauja Saugos ir sveikatos taisyklės statyboje DT 5-00, patvirtintos Lietuvos Respublikos vyriausiojo valstybinio darbo inspektoriaus 2000 m. gruodžio 22 d. įsakymu Nr. 346;
      3. pranešti Rangovui, kas vykdys techninę priežiūrą;
      4. esant poreikiui pateikti savo rašytinį sutikimą keisti projektinius sprendinius per 3 (tris) darbo dienas nuo Rangovo prašymo pateikimo dienos;
      5. pateikti Rangovui statybą leidžiantį dokumentą (leidimą rekonstruoti statinį) per 30 (trisdešimt) darbo dienų nuo Techninio darbo projekto ekspertizės pritarimo Techniniam darbo projektui dienos. Techninio darbo projekto ekspertizę Užsakovas atliks savo lėšomis per 20 (dvidešimt) darbo dienų nuo Rangovo pilnai paruošto (suderinto) Techninio darbo projekto pateikimo dienos;
      6. pateikti topografinę nuotrauką, Nekilnojamojo turto registro centrinio duomenų banko išrašą, projektavimui būtinus duomenis iš kadastro bylos ir šilumos tiekimo tinklų projektavimo sąlygas per 5 (penkias) darbo dienas nuo Sutarties įsigaliojimo dienos. Rangovas privalo įsivertinti, kad topografinėje nuotraukoje ar kitoje medžiagoje gali būti nepažymėtų infrastruktūros elementų (pvz. nepažymėta nejudama atrama ar kt.);
      7. suteikti Rangovui visą informaciją ir (ar) dokumentus, būtinus Darbams atlikti;
      8. organizuoti priėmimo į eksploataciją komisiją;
      9. priimti iš Rangovo kokybiškai atliktus Darbus ir apmokėti už juos Sutartyje numatytais terminais;
      10. grąžinti Rangovui Užtikrinimą (jeigu jis buvo pateiktas ne elektroniniu būdu) ne vėliau kaip per 30 (trisdešimt) dienų nuo Rangovo prašymo gavimo, jei Rangovas laiku ir tinkamai įvykdė visus Sutartimi prisiimtus įsipareigojimus.
   2. **Užsakovas turi teisę:**
      1. nemokėti už netinkamai / nekokybiškai atliktus Darbus;
      2. raštu pareikalauti pašalinti Darbų defektus / trūkumus, jeigu Rangovas vykdydamas Sutartį nesilaiko Sutartyje nustatytų reikalavimų ir (ar) Lietuvos Respublikos teisės aktų;
      3. jeigu Rangovas nepašalina Darbų defektų / trūkumų per Užsakovo nustatytą protingą terminą, Rangovo sąskaita pašalinti Darbų defektus / trūkumus, Užsakovo patirtas išlaidas (nuostolius) išskaičiuojant iš Rangovui mokėtinų sumų;
      4. tikrinti atliekamų Darbų eigą, kiekį, kokybę;
      5. jeigu Rangovas nukrypsta nuo patvirtinto Techninio darbo projekto, nesilaiko sąlygų dėl Darbų kokybės, statybos normų ir taisyklių, pareikalauti pašalinti trūkumus arba prireikus – sustabdyti Darbus, kol trūkumai bus pašalinti;
      6. Rangovui nevykdant arba netinkamai vykdant sutartinius įsipareigojimus ar esant grėsmei, kad Sutartis nebus tinkamai įvykdyta, sustabdyti (visų ar dalies) savo sutartinių įsipareigojimų vykdymą, atitinkamai kol Rangovas tinkamai įvykdys Sutartį ar pateiks Užsakovui priimtinus Sutarties tinkamą įvykdymą pagrindžiančius įrodymus;
      7. sudaryti Darbų priėmimo komisiją arba įgalioti asmenį, dalyvaujant Rangovo atsakingam asmeniui, priimti Darbus;
      8. tais atvejais, kai likus ne mažiau kaip 2 (dviem) darbo dienoms iki Užtikrinimo galiojimo termino pabaigos Rangovas vis dar nepateikia naujo arba nepratęsia esamo Užtikrinimo Sutartyje numatytais atvejais ir sąlygomis, pasinaudoti galiojančiu Užtikrinimu.
   3. **Rangovas įsipareigoja:** 
      1. per 10 (dešimt) darbo dienų nuo Sutarties įsigaliojimo dienos suderinti su Užsakovu Darbų vykdymo grafiką;
      2. parengti Techninį darbo projektą, vykdyti Priežiūrą ir Projekto viešinimą bei atlikti Rekonstravimą per Sutartyje ir Darbų vykdymo grafike nustatytus terminus, pagal Sutartį už Sutartyje numatytą kainą, savo rizika bei sąskaita kaip įmanoma rūpestingai bei efektyviai, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
      3. ne vėliau kaip per 5 (penkias) darbo dienas nuo Sutarties pasirašymo dienos pateikti Užsakovui Užtikrinimą sumai, kuri sudaro 10 proc. nuo bendros Sutarties kainos su PVM, galiojantį ne trumpiau nei galioja Sutartis. Užtikrinime turi būti nurodyta, kad Užtikrinimo davėjas besąlygiškai ir neatšaukiamai įsipareigoja sumokėti Užsakovui ne didesnę nei Užtikrinime nurodytą sumą per 10 (dešimt) dienų nuo pirmo raštiško Užsakovo pranešimo Užtikrinimo davėjui apie Sutartyje nustatytų įsipareigojimų pažeidimą, dalinį ar visišką jų nevykdymą ar netinkamą vykdymą; taip pat nuostata, kad Užtikrinimas galioja ir netesyboms (delspinigiams, baudoms), priskaičiuotoms pagal Sutartį. Užtikrinimo davėjas neturi teisės reikalauti, kad Užsakovas pagrįstų savo reikalavimą. Užsakovas pranešime Užtikrinimo davėjui nurodys, kad Užtikrinimo suma jam priklauso dėl to, kad Rangovas dalinai ar visiškai neįvykdė Sutarties sąlygų ar kitaip pažeidė Sutartį. Užsakovas neįsipareigoja įrodinėti realiai patirtų nuostolių ir Rangovas, pasirašydamas Sutartį ir pateikdamas Užtikrinimą, patvirtina, kad Užtikrinimo suma laikytina minimaliais neįrodinėjamais Užsakovo nuostoliais;
      4. Užtikrinimas turi būti pateiktas Šalių tarpusavio atsiskaitymams naudojama valiuta;
      5. tuo atveju, jeigu Sutarties galiojimo laikotarpiu pasibaigia Užtikrinimas ar baigiasi Sutarties terminas, tačiau Sutartis dar neįvykdyta ir privalo būti užbaigta, ne vėliau kaip likus 5 (penkioms) darbo dienoms iki Užtikrinimo galiojimo termino pabaigos pateikti Užsakovui naują Užtikrinimą arba pratęsti esamą tomis pačiomis sąlygomis. Visais atvejais Užtikrinimas turi galioti nepertraukiamai visą Sutarties galiojimo laikotarpį / Rangovo sutartinių įsipareigojimų vykdymo laikotarpį (jeigu Sutarties galiojimo laikotarpiu Rangovas nespėja įvykdyti savo įsipareigojimų ir jų vykdymas privalo būti užbaigtas);
      6. jeigu Sutarties galiojimo laikotarpiu Užsakovas pasinaudojo Užtikrinimu, per 2 (dvi) darbo dienas pateikti Užsakovui naują Užtikrinimą tomis pačiomis sąlygomis;
      7. tuo atveju, jeigu Rangovas Sutarties 4.3.5 ir 4.3.6 punktuose numatytais atvejais Užsakovui nepateikia naujo Užtikrinimo ar nepratęsia esamo, mokėti Užsakovui 1 proc. dydžio baudą nuo bendros Sutarties kainos su PVM;
      8. Jei Sutarties vykdymo metu Užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Užsakovas raštu pareikalauja Rangovo per 14 (keturiolika) dienų nuo Užsakovo rašto gavimo dienos pateikti naują Užtikrinimą tokiomis pačiomis sąlygomis, kaip ir ankstesnysis. Jei Rangovas nepateikia naujo Užtikrinimo, Užsakovas turi teisę nutraukti Sutartį dėl Rangovo kaltės;
      9. ne vėliau kaip per 5 (penkias) darbo dienas nuo Sutarties pasirašymo dienos pateikti Užsakovui:

4.3.9.1. statinio projektuotojo civilinės atsakomybės privalomojo draudimo (pagal Lietuvos Respublikos statybos įstatymo 43 straipsnį) poliso kopiją bei draudimo įmokos už šį draudimo polisą apmokėjimo dokumento kopiją;

4.3.9.2. Rangovo bendrosios civilinės atsakomybės draudimo poliso kopiją bei draudimo įmokos už šį draudimo polisą apmokėjimo dokumento kopiją. Rangovas turi būti apsidraudęs visu sutartinių įsipareigojimų vykdymo laikotarpiu;

* + 1. Rangovas turi būti apsidraudęs Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu kaip numatyta Lietuvos Respublikos statybos įstatymo 46 straipsnyje ir likus 5 (penkioms) darbo dienoms iki Rekonstravimo pradžios Užsakovui turi pateikti nurodyto privalomojo draudimo poliso kopiją bei draudimo įmokos už šį draudimo polisą apmokėjimo dokumento kopiją. Rangovas savo lėšomis apdraudžia Sutarties objekto turtą maksimaliu turto atkuriamosios vertės draudimu nuo visų galimų rizikos atvejų. Įvykus draudiminiam įvykiui, dėl kurio Sutarties objekto turtas yra sunaikinamas ar sugadinamas, Rangovas privalo atlikti visus Sutartyje numatytus Darbus. Draudimas turi galioti tol, kol bus tinkamai įvykdyti sutartiniai įsipareigojimai. Civilinės atsakomybės draudimas turi galioti kol bus tinkamai įvykdyti sutartiniai įsipareigojimai;
    2. Rangovui parengus bei suderinus Techninį darbo projektą, iki Rekonstravimo vykdymo pradžios Rangovas privalo pateikti išskirstytą Rekonstravimo kainą, vadovaujantis Techninės specifikacijos 82 punkte nurodytais Darbų vykdymo etapais;
    3. turėti galiojančius kvalifikacijos atestatus ir visus nustatyta tvarka išduotus (patvirtintus) leidimus, suteikiančius teisę atlikti Sutartyje nurodytus Darbus;
    4. parengti Techninio darbo projektą, jį suderinti pagal Lietuvos Respublikoje nustatytą tvarką ir pateikti Užsakovui Techninio darbo projekto CD versiją, patvirtintą elektroniniu parašu ir 3 (tris) Techninio darbo projekto egzempliorius;
    5. užtikrinti, kad Techninis darbo projektas būtų parengtas, vadovaujantis Lietuvos Respublikos statybos įstatymu (aktualia redakcija), Lietuvos Respublikos aplinkos apsaugos įstatymu (aktualia redakcija), Lietuvos Respublikos darbuotojų saugos ir sveikatos įstatymu (aktualia redakcija), Lietuvos Respublikos potencialiai pavojingų įrenginių priežiūros įstatymu (aktualia redakcija) ir kitais galiojančiais statybą ir projektavimą reglamentuojančiais teisės aktais, statybos normomis, statybos techniniais reglamentais, bet jais neapsiribojant;
    6. pataisyti Techninį darbo projektą, įvertinant Užsakovo pagrįstas pastabas, be papildomo apmokėjimo, per Šalių raštu suderintus terminus;
    7. atlikti Techninio darbo projekto viešinimo procedūras, vadovaujantis STR 1.04.04:2017 „Statinio projektavimas, projekto ekspertizė“ naujausia redakcija ir jo pakeitimais bei papildymais, įskaitant viešinimo stendų pagaminimą ir pastatymą;
    8. nekeisti projektinių sprendimų be raštiško Užsakovo sutikimo;
    9. nepradėti Rekonstravimo, kol Užsakovas nepateikė statybos leidimo ir Statybvietės perdavimo–priėmimo aktu neperdavė statybvietės / darbo vietos / zonos, kaip to reikalaujama pagal statybos techninį reglamentą STR 1.06.01:2016 „Statybos darbai. Statinio statybos priežiūra“;
    10. užtikrinti tinkamą naudojamų medžiagų ir atliktų Darbų kokybę;
    11. Darbų atlikimui, esant reikalui, gauti leidimus arba sutikimus atlikti darbus apsaugos zonose, miestų gatvių važiuojamose dalyse, kelių ruožuose ir komunikacijų vietose;
    12. pateikti Darbams atlikti reikalingas medžiagas, naudojamų medžiagų pavyzdžius, jų išbandymo rezultatus (sertifikatus);
    13. Darbus, numatytus Techniniame darbo projekte, atlikti laikantis statybos techninių reglamentų ir techninių sąlygų reikalavimų;
    14. laikytis darbuotojų saugos ir sveikatos, gaisrinės saugos, higienos ir darbo tvarkos taisyklių bei atsakyti už darbuotojų darbų saugą ir sveikatos reikalavimų vykdymą iš Užsakovo pagal Statybvietės priėmimo–perdavimo aktą priimtoje statybvietėje / darbo vietoje / zonoje ir nepradėti Darbų, kol jis neinformuotas apie esančius ir galimus rizikos veiksnius;
    15. vykdant Sutartyje numatytus Darbus iš Užsakovo priimtose darbo vietose, įformintose ribų aktu, atlikti įvykusių nelaimingų atsitikimų su Rangovo darbuotojais, dalyvaujant Užsakovui, tyrimą ir jų apskaitą, jeigu nelaimingas atsitikimas įvyksta su subrangovo darbuotojais, jų tyrimą ir apskaitą atlieka subrangovas, dalyvaujant Rangovo atstovui;
    16. prisiimti atsakomybę, tame tarpe ir materialinę, kai išaiškinamas Rangovo neblaivus darbuotojas arba kai neblaivus darbuotojas sužalojamas ar žūva dėl nelaimingo atsitikimo darbe;
    17. savo sąskaita pašalinti trūkumus ar defektus, susijusius su netinkamu Darbų atlikimu per Šalių suderintą laikotarpį (pašalinęs trūkumus ar defektus – gauna iš Užsakovo pažymą apie trūkumų ištaisymą);
    18. už per einamąjį mėnesį atliktus Darbus, dokumentaciją (pažymą apie atliktus darbus, Atliktų darbų aktą, PVM sąskaitą–faktūrą) pateikti ne vėliau kaip iki po ataskaitinio mėnesio 3 (trečios) darbo dienos;
    19. apie atliekamus Darbus informuoti valstybines priežiūros institucijas, kaip to reikalauja norminiai aktai, atlikti visus reikalingus Darbų kokybės patikrinimus, įforminti visą reikalingą dokumentaciją ir priduoti objektą valstybinės priežiūros institucijų ekspertams ir Užsakovo priėmimo komisijai bei dalyvauti statinio užbaigimo procedūrose;
    20. atlikus Darbus įforminti Darbų vykdymo dokumentaciją bei techninę–vykdomąją dokumentaciją bei ją pateikti Užsakovo atstovams, pasirašant Atliktų darbų aktą;
    21. grąžinti Užsakovui po Darbų atlikimo gautas grįžtamas medžiagas – metalo laužą (be šilumos izoliacijos) į Užsakovo nurodytą vietą – Jėgainės g. 12C, Kaune, įforminant šiais dokumentais: Metalo laužo priėmimo–perdavimo aktas, svėrimo dokumentas;
    22. utilizuoti visas susidariusias statybines atliekas (asfaltbetonio, betono, šiluminės izoliacijos ir kt.), gaunant dokumentus apie jų pridavimą;
    23. per Šalių suderintą terminą nepašalinus defektų, atsiradusių per Sutarties 4.3.37 punkte nustatytą garantinį terminą, atlyginti Užsakovo išlaidas, susijusias su defektų šalinimu, ir dėl to Užsakovo patirtus tiesioginius nuostolius;
    24. dalyvauti ir pateikti dokumentus komisijai, tikrinančiai ar pastatytas objektas tinkamas eksploatuoti;
    25. baigus visus Darbus pagal Sutartį, pildyti Statybos darbų perdavimo – priėmimo aktą, įforminti normatyviniuose statybos techniniuose dokumentuose nurodytus statinio statybos dokumentus ir kartu su Statybos darbų perdavimo – priėmimo aktu perduoti juos Užsakovui;
    26. kartu su Statybos darbų perdavimo – priėmimo aktu, Užsakovui aktu pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą Sutartį. Šis dokumentas Rangovo nemokumo ar bankroto atveju turi užtikrinti dėl Rangovo kaltės atsiradusių defektų, nustatytų per pirmuosius 3 (tris) statinio garantinio termino metus šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 (trijų) metų laikotarpiu turi būti ne mažesnė kaip 5 proc. Darbų kainos su PVM (Lietuvos Respublikos statybos įstatymo 41 straipsnio 2 dalis);
    27. po Darbų atlikimo nedelsiant perleisti nuosavybės teisę į Darbų atlikimo rezultatą, jeigu toks sukuriamas;
    28. Rangovas atliktiems Darbams suteikia garantinį terminą, skaičiuojamą nuo Statybos darbų perdavimo – priėmimo akto pasirašymo dienos: 5 (penkių) metų – visiems Rangovo atliktiems Darbams, 10 (dešimt) metų – esant paslėptų statinio elementų (konstrukcijų, vamzdynų ir kt.) trūkumams, 20 (dvidešimt) metų – esant tyčia paslėptiems trūkumams. Defektų pašalinimo terminas derinamas atskirai tarpusavio susitarimu. Jeigu atsiradę defektai nebus pašalinti garantinio termino metu, garantinis terminas bus pratęstas tiek, kiek reikės laiko tiems defektams pašalinti.
    29. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Rangovui užbaigti Darbų atlikimą nustatytais terminais;
    30. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
    31. per 5 (penkias) darbo dienas nuo Užsakovo raštu pateikto prašymo gavimo dienos, pateikti išsamią Darbų atlikimo ataskaitą, nurodant, kokie Darbai buvo atlikti, išskiriant konkrečias Darbų kainos sudėtines dalis bei pateikiant papildomą su Darbų atlikimu susijusią informaciją apie patirtas išlaidas ir t. t.;
    32. Užsakovui raštu paprašius, grąžinti visus iš Užsakovo gautus Sutarčiai vykdyti reikalingus dokumentus;
    33. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
  1. **Rangovas turi teisę:**
     1. pareikalauti, kad Užsakovas vykdytų savo įsipareigojimus;
     2. gauti apmokėjimą už atliktus Darbus su sąlyga, kad jis tinkamai atliko Darbus;
     3. Rangovas turi ir kitas Sutarties ir Lietuvos Respublikoje galiojančių teisės aktų numatytas teises.

1. **Šalių atsakomybė**
   1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalą viena kitai ar apsunkintų kitos Šalies prisiimtų įsipareigojimų įvykdymą.
   2. Jeigu Rangovas ne dėl Užsakovo kaltės neatlieka Darbų per Darbų vykdymo grafike nustatytus terminus, Užsakovas turi teisę be atskiro įspėjimo pradėti skaičiuoti Rangovui 0,05 proc. dydžio delspinigius nuo bendros Sutarties kainos su PVM už kiekvieną praleistą termino (grafiko) dieną.
   3. Rangovas, netinkamai vykdantis ar nevykdantis Priežiūros, moka 500,00 Eur (penkių šimtų Eur) baudą už kiekvieną nustatytą pažeidimą.
   4. Jeigu Darbų vykdymo metu nustatoma, kad yra neblaivių ar apsvaigusių nuo narkotinių, psichotropinių ir / ar toksinių medžiagų Rangovo darbuotojų ir nepriklausomai nuo to, ar buvo sustabdyti Darbai, Rangovas, Užsakovui pareikalavus, moka 3 000,00 Eur (trijų tūkstančių Eur) baudą už kiekvieną nustatytą darbuotoją. Šalys susitaria, kad darbuotojas pripažįstamas neblaiviu, kai etilo alkoholio koncentracija biologinėse organizmo terpėse – iškvėptame ore, kraujyje ir kituose organizmo skysčiuose viršija 0,00 promilės.
   5. Jeigu Užsakovo darbų saugos ir sveikatos specialistai bei darbuotojai, vykdantys Darbų techninę priežiūrą ir kontrolę, nustato arba nustatė darbuotojų saugos ir sveikatos, gaisrinės saugos, techninės saugos, civilinės saugos, aplinkos apsaugos ar Darbų vykdymo technologinius pažeidimus, Rangovas, Užsakovui pareikalavus, moka 3 000 Eur (trijų tūkstančių Eur) baudą už kiekvieną nustatytą atvejį.
   6. Rangovas, pradėjęs Darbus be Užsakovo ir Rangovo pasirašyto Statybvietės perdavimo–priėmimo akto ir Bendrojo nurodymo išdavimo, sumoka 500,00 Eur (penkių šimtų Eur) baudą.
   7. Šalys susitaria, kad Sutarties 5.4, 5.5 ir 5.6 punktuose nustatyti pažeidimai bus įforminami protokolu. Protokolo surašymą inicijuoja Užsakovas ar jo įgalioti asmenys.
   8. Užsakovas, laiku nesumokėjęs už Darbus, Rangovui raštu pareikalavus, įsipareigoja Rangovui mokėti 0,05 proc. dydžio delspinigius nuo laiku neapmokėtos sumos su PVM už kiekvieną uždelstą dieną.
   9. Rangovas, vienašališkai nutraukęs Sutartį ne dėl Užsakovo kaltės, arba Užsakovui nutraukus Sutartį dėl Rangovo kaltės, sumoka Užsakovui 10 proc. dydžio baudą nuo bendros Sutarties kainos su PVM bei atlygina kitus dėl Sutarties nutraukimo patirtus tiesioginius nuostolius, kurių nepadengia bauda. Nurodytos baudos sumokėjimas neatleidžia Rangovo nuo pareigos atlyginti Užsakovui patirtus nuostolius dėl Sutarties nevykdymo arba netinkamo vykdymo.
   10. Rangovas, be Užsakovo rašytinio sutikimo sudaręs subtiekimo sutartį ar Sutarties vykdymo metu be tokio sutikimo pakeitęs subtiekėją, moka Užsakovui 3 proc. dydžio baudą nuo bendros Sutarties kainos su PVM. Užsakovas turi teisę suteikti sutikimą dėl subtiekėjo pasitelkimo ar subtiekėjo pakeitimo, tačiau toks sutikimas neatleidžia Rangovo nuo šiame punkte nustatytos baudos sumokėjimo.
   11. Šalis, negalinti įvykdyti Sutartyje nustatyto įsipareigojimo ar paaiškėjus naujoms aplinkybėms, kurių nebuvo galima iš anksto numatyti ir dėl ko Šalis negali įvykdyti (užbaigti) Sutartyje nustatyto įsipareigojimo, raštu per 2 (dvi) darbo dienas nuo aplinkybių paaiškėjimo turi pranešti apie tai kitai Šaliai, pridedant visa tai patvirtinančius dokumentus, fotonuotraukas bei kitą susijusią, prašymą pagrindžiančią dokumentaciją.
   12. Bet kuri Šalis turi teisę reikalauti atlyginti dėl Sutarties sąlygų nevykdymo ar netinkamo vykdymo patirtus tiesioginius nuostolius, jeigu jie susidarė dėl kitos Šalies kaltės.
   13. Delspinigių ir baudų sumokėjimas neatleidžia Šalių nuo pareigos vykdyti Sutartimi prisiimtus įsipareigojimus.
2. **Terminai**
   1. Rangovas per 10 (dešimt) darbo dienų nuo Sutarties įsigaliojimo dienos privalo suderinti su Užsakovu Darbų vykdymo grafiką ir Darbus vykdyti pagal suderintą Darbų vykdymo grafiką (vamzdynų demontavimo ir montavimo darbus numatyti atlikti ne ilgiau kaip per 30 (trisdešimt) darbo dienų, gelžbetoninių nejudamų atramų montavimo terminus nurodyti atskira eilute).
   2. Darbus planuojama vykdyti 2020 m., pasibaigus šildymo sezonui, bet ne vėliau kaip iki 2020 m. rugsėjo 30 d., techninę dokumentaciją priduoti iki 2020 m. lapkričio 12 d.
   3. Dėl nenumatytų aplinkybių (užtrukus statybą leidžiančių dokumentų gavimui, užtrukus Techninio darbo projekto derinimui, ne dėl Užsakovo kaltės užtrukus pirkimų procedūrai ir kitų su trečiaisiais asmenimis susijusių aplinkybių) Užsakovo ir Rangovo susitarimu Darbai gali būti perkelti į 2021 metus, bet iki 2021 m. rugpjūčio 31 d. turi būti atlikti visi Darbai, įskaitant ir dokumentacijos pridavimą.
   4. Techninio darbo projekto parengimo terminas – ne ilgesnis nei 90 (devyniasdešimt) darbo dienų nuo Sutarties įsigaliojimo dienos, pateikiant Užsakovui su visomis reikalingomis institucijomis suderintą Techninį darbo projektą, įskaitant ir sutikimų gavimą iš fizinių ir juridinių asmenų dėl šilumos tiekimo tinklų rekonstravimo.
3. **Subranga** 
   1. Bet kokie fiziniai ar juridiniai asmenys, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi asmenimis, veikiančiais Rangovo vardu. Šių asmenų veiksmai vykdant Sutartį Rangovui sukelia tokias pačias pasekmes, kaip jo paties veiksmai.
   2. Rangovas turi teisę pasirašyti subrangos sutartis su subrangovais, kurie buvo Rangovo nurodyti Pasiūlyme numatytų samdyti subrangovų sąraše: UAB „Ukmergės keliai“, Deltuvos g. 26, 20122 Ukmergė; UAB „Energetikos inžinerija“, Ateities pl.45C, 52119 Kaunas; UAB „Jandas“, Griežlės g. 82-2, Užliedžių k., 54303 Kauno r.; UAB „Dekra Industrial“, Taikos pr. 7, 31107 Visaginas.
   3. Rangovui, pasirašant subrangos sutartis, numatyti, kad subrangovo UAB „Ukmergės keliai“ atliekamų darbų dalis sudarytų 5 proc., UAB „Energetikos inžinerija“ – 3 proc., UAB „Jandas“ – 3 proc., UAB „Dekra Industrial“ – 0,5 proc. nuo bendros Rangovo atliekamų Darbų vertės.
   4. Sutarties vykdymo metu, kai subrangovai netinkamai vykdo įsipareigojimus Rangovui, taip pat tuo atveju, kai subrangovai nepajėgūs vykdyti įsipareigojimų Rangovui dėl iškeltos bankroto bylos, pradėtos likvidavimo procedūros ir panašios padėties, Rangovas gali pakeisti subrangovus. Apie tai jis turi informuoti Užsakovą, nurodydamas subrangovo pakeitimo priežastis. Rangovas gali pakeisti subrangovus Sutarties 7.5 punkte numatyta tvarka.
   5. Subrangovo keitimo tvarka:
      1. Rangovas, keisdamas subrangovą, gali pasitelkti tik tokį pat statusą turinčias įmones ar įstaigas, atitinkančias Konkurso sąlygose nurodytus minimalius kvalifikacijos reikalavimus bei negali būti žemesnės kvalifikacijos nei keičiami subrangovai;
      2. Rangovas prieš 3 (tris) darbo dienas raštu informuoja Užsakovą apie numatomą subrangovo keitimą, keitimo priežastis, pateikia dokumentus, patvirtinančius tokio keitimo būtinumą bei Konkurso sąlygose numatytus dokumentus apie subrangovą (subrangovas turi atitikti Konkurso sąlygose nurodytus kvalifikacinius reikalavimus) bei kitus Konkurso sąlygose nustatytus dokumentus, subrangovų sutikimą numatomų darbų atlikimui;
      3. gavęs tokį pranešimą, Užsakovas kartu su Rangovu įformina Sutarties pakeitimą dėl subrangovo pakeitimo, pasirašomu abiejų Šalių. Šie dokumentai yra neatskiriama Sutarties dalis.
   6. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie šios informacijos pasikeitimus viso Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
   7. Užsakovas ne vėliau kaip per 3 (tris) darbo dienas nuo informacijos, apie pasitelkiamus subtiekėjus gavimo, raštu informuoja subtiekėjus apie tiesioginio atsiskaitymo už paslaugas / darbus galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui.
   8. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo subtiekėjo, kurioje detalizuojama tiesioginio atsiskaitymo su subtiekėju tvarka, atsižvelgiant į Sutarties ir subtiekimo sutartyje nustatytus reikalavimus.
   9. Subranga nesukuria sutartinių santykių tarp Užsakovo ir subrangovo. Rangovas atsako už savo subrangovų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subrangovas, neatleidžia Rangovo nuo jokių jo įsipareigojimų pagal Sutartį. Atsižvelgiant į tai, visame Sutarties tekste Rangovo darbuotojai reiškia ir subrangovo darbuotojus.
   10. Rangovas neturi teisės pasitelkti šios Sutarties vykdymui Užsakovo darbuotojų darbo sutarčių pagrindu ar kitokiu būdu, jei tai nėra raštu suderinta su Užsakovu.
   11. Rangovas neturi teisės pasitelkti šios Sutarties vykdymui Užsakovo auditorių, patarėjų, konsultantų, atstovų, brokerių ar kitų nepriklausomų specialistų, kuriems dėl to kiltų interesų konfliktas, būtų pažeistos tokių specialistų profesinės etikos normos arba gerosios verslo praktikos standartai.
   12. Šio skyriaus nuostatų nesilaikymas yra laikomas esminiu Sutarties pažeidimu.
4. **Sutarties galiojimas** 
   1. Sutartis sudaroma 24 (dvidešimt keturių) mėnesių laikotarpiui.
   2. Sutartis įsigalioja nuo tada, kai Rangovas per 5 (penkias) darbo dienas po Sutarties pasirašymo pateikia Užtikrinimą (Sutarties 4.3.3 punktas) ir galioja, kol Šalys sutaria ją nutraukti arba kol pasibaigia Sutarties galiojimas (visiškai įvykdomi įsipareigojimai), arba kol Sutartis nutraukiama įstatymu ar Sutartyje nustatytais atvejais.
   3. Bet kokios Sutarties nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
5. **Sutarties nutraukimas / pakeitimas**
   1. Sutartis gali būti nutraukiama raštišku Šalių susitarimu.
   2. Užsakovas turi teisę vienašališkai (neatlygindamas Rangovui nuostolių, susijusių su Sutarties nutraukimu) nutraukti Sutartį pranešdamas Rangovui apie tai raštu prieš 10 (dešimt) dienų, jeigu Rangovas dėl savo kaltės laiku nepradeda Darbų, delsia atlikti Darbus arba dirba taip lėtai, kad tampa akivaizdu, jog Darbai nebus atlikti nustatytu laiku arba jeigu Rangovas nesilaiko sąlygų dėl Darbų kokybės, naudoja netinkamas medžiagas. Šiame punkte nustatyti pažeidimo faktai yra konstatuojami surašant aktą;
   3. Nepavykus suderinti Darbų vykdymo grafiko per Sutarties 6.1 punkte numatytą terminą, Užsakovas turi teisę vienašališkai nutraukti Sutartį;
   4. Užsakovas bet kada turi teisę vienašališkai nutraukti Sutartį, apie tokį Sutarties nutraukimą pranešdamas Rangovui prieš 30 (trisdešimt) dienų ir atlygindamas Rangovui už kokybiškai iki Sutarties nutraukimo atliktus darbus.
   5. Užsakovas po Sutarties nutraukimo turi kiek galima greičiau patvirtinti atliktų Darbų vertę. Taip pat parengiama ataskaita apie Sutarties nutraukimo dieną esančią Rangovo skolą Užsakovui ir Užsakovo skolą Rangovui. Bet kuriuo atveju nutraukus Sutartį, Rangovas privalo perduoti Užsakovui iki Sutarties nutraukimo faktiškai atliktus kokybiškus Darbus, o Užsakovas privalo tuos Darbus priimti ir už juos sumokėti. Toks perdavimas ir priėmimas turi būti atliktas per 10 (dešimt) darbo dienų nuo Sutarties nutraukimo momento, priešingu atveju Šalis, dėl kurios kaltės šis perdavimas arba priėmimas yra vilkinamas, atlygina kitai Šaliai dėl to turėtus tiesioginius nuostolius.
   6. Jeigu Sutartis nutraukiama Užsakovo iniciatyva dėl Rangovo kaltės, Užsakovo patirti tiesioginiai nuostoliai ar išlaidos išieškomi vienašališkai išskaičiuojant juos iš Rangovui mokėtinų sumų.
   7. Sutartį nutraukus dėl Rangovo kaltės, be jam priklausančio atlyginimo už parengtą Techninį darbo projektą, atliktą Priežiūrą ar Rekonstravimą, Rangovas neturi teisės į kokių nors patirtų nuostolių ar žalos kompensaciją.
   8. Nutraukus Sutartį ar jai pasibaigus, lieka galioti Sutarties nuostatos dėl atsakomybės bei atsiskaitymų tarp Šalių, taip pat visos kitos nuostatos, kurios išlieka galioti po nutraukimo arba turi išlikti galioti, kad būtų visiškai įvykdyta Sutartis.
   9. Sutarties sąlygos Sutarties galiojimo laikotarpiu gali būti keičiamos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme (toliau – Įstatymas) numatytais pagrindais.
6. **Nenugalimos jėgos (force majeure) aplinkybės**
   1. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu ji įrodo, kad tai įvyko dėl nenugalimos jėgos (*force majeure*) aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, kurios turėjo poveikį Šalių veiklai. Nenugalimos jėgos (*force majeure*) aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Esant nenugalimos jėgos (*force majeure*) aplinkybėms Šalys, Lietuvos Respublikos teisės aktuose nustatyta tvarka, yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos (*force majeure*) aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Pranešime išdėstyti faktai turi būti patvirtinti kompetentingos valdžios institucijos, vadovaujantis Respublikos Vyriausybės 2015 m. liepos 29 d. nutarimu Nr. 766 patvirtintu Nenugalimos jėgos (*force majeure*) aplinkybes liudijančių pažymų išdavimo tvarkos aprašu.
   3. Pagrindas atleisti Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
7. **Ginčų nagrinėjimo tvarka**
   1. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai.
   2. Bet kokie nesutarimai, ginčai, pretenzijos ar reikalavimai, kylantys iš Sutarties ar susiję su Sutartimi sprendžiami Šalių tarpusavio derybų keliu. Nepasiekus susitarimo per 30 (trisdešimt) dienų, ginčai tarp Šalių sprendžiami Lietuvos Respublikos teisės aktų nustatyta tvarka Lietuvos Respublikos teismuose. Ginčą sprendžiant teisme teritorinis teismingumas nustatomas pagal Užsakovo registruotos buveinės adresą.
   3. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
8. **Šalių pareiškimai ir garantijos**
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal Lietuvos Respublikos įstatymus;
      2. Šalis atliko visus veiksmus, būtinus, kad Sutartis būtų tinkamai sudaryta ir galiotų bei turi visus teisės aktais numatytus leidimus, licencijas, darbuotojus, reikalingus Darbams atlikti;
      3. Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė tinkamai įgalioti atstovai žemiau nurodyta data.
9. **Kitos nuostatos**
   1. Vykdydamos Sutartį, Šalys vadovaujasi Lietuvos Respublikoje galiojančiais teisės aktais bei Sutarties nuostatomis.
   2. Nei viena Šalis neturi teisės perleisti visų arba dalies teisių ir pareigų pagal Sutartį jokiai trečiajai šaliai be išankstinio raštiško kitos Šalies sutikimo. Šiame punkte nustatytų reikalavimų nesilaikymas bus laikomas esminiu Sutarties pažeidimu.
   3. Šalys privalo ne vėliau kaip per 5 (penkias) darbo dienas raštu informuoti viena kitą apie rekvizitų, nurodytų Sutarties 15 punkte ar atsakingų asmenų ir (ar) jų kontaktinių duomenų pasikeitimus. Šalis, laiku nepranešusi kitai Šaliai apie minėtų duomenų / rekvizitų pasikeitimą, neturi teisės reikšti pretenzijų, kad ji negavo pranešimų, jei kita Šalis juos siuntė pagal paskutinius jai žinomus kitos Šalies kontaktinius duomenis / rekvizitus.
   4. Rangovas patvirtina, kad yra susipažinęs su AB „Kauno energija“ ir jos dukterinių įmonių korupcijos prevencijos politika, kuri viešai skelbiama Užsakovo interneto svetainėje www.kaunoenergija.lt ir įsipareigoja laikytis jos nuostatų.
   5. Rangovas patvirtina, kad yra susipažinęs su AB „Kauno energija“ privatumo politika, kuri viešai skelbiama Užsakovo interneto svetainėje www.kaunoenergija.lt ir įsipareigoja laikytis jos nuostatų ta apimtimi, kuri reikalinga tinkamai asmens duomenų apsaugai užtikrinti.
   6. Sutarties Šalys įsipareigoja neatskleisti trečiosioms šalims informacijos, susijusios su Sutartimi ir jos vykdymu (išskyrus tą, kuri ir taip yra vieša) be raštiško išankstinio kitos Šalies sutikimo, nebent tokios informacijos atskleidimas būtų privalomas pagal Lietuvos Respublikos įstatymus arba būtinas tam, kad būtų tinkamai įvykdyti įsipareigojimai pagal Sutartį. Kitos Šalies sutikimas taip pat nereikalingas, teikiant informaciją audito įmonei ar kitiems profesionaliems konsultantams, atliekantiems Šalies veiklos ar finansinių ataskaitų auditą bei Šalies akcininkui, jeigu tokia informacija ir dokumentai, įskaitant informaciją ir dokumentus, susijusius su Šalies komercine (gamybine) paslaptimi ir konfidencialia informacija, akcininkui būtini vykdant kituose teisės aktuose numatytus reikalavimus ir akcininkas užtikrina tokios informacijos ir dokumentų konfidencialumą.
   7. Rangovas neprieštarauja, kad vadovaujantis Įstatymo 94 straipsnio 9 dalimi, Sutarties sąlygos būtų paskelbtos Centrinėje viešųjų pirkimų informacinėje sistemoje CVP IS, ir patvirtina, kad tokios informacijos atskleidimas nepažeis teisėtų jo komercinių interesų.
   8. Už Sutarties vykdymą atsakingi Šalių atstovai:
      1. Užsakovo atstovas – ...;
      2. Rangovo atstovas – ....
   9. Visi pagal Sutartį teikiami oficialūs pranešimai ar informacija turi būti teikiami raštu, lietuvių kalba bei perduodami faksu, elektroniniu paštu ir (ar) paštu. Pranešimo išsiuntimą faksu patvirtina siuntėjo fakso spausdinama ataskaita. Negavusi faksu siųsto pranešimo Šalis privalo įrodyti, kad jos fakso aparatas nepriėmė pranešimo. Šalys gali pakeisti Sutartyje nurodytus susirašinėjimo adresus ir fakso numerius raštu apie tai pranešdamos kitai Šaliai. Šalis apie savo susirašinėjimo adreso ir fakso numerio pasikeitimus privalo pranešti kitai Šaliai nedelsiant, bet ne vėliau kaip per 2 (dvi) darbo dienas nuo tokių pasikeitimų atsiradimo dienos, priešingu atveju netenka teisės vadovautis informacijos (pranešimų iš kitos Šalies) negavimo faktu.
   10. Sutartis sudaroma Šalims ją pasirašant kvalifikuotu elektroniniu parašu.
10. **Sutarties priedai**
    1. Visi Sutarties priedai yra neatskiriama Sutarties dalis.
    2. Sutarties pasirašymo dieną pridedami šie priedai:
       1. 1 priedas – Projekto „Šilumos tiekimo tinklų rekonstravimas tarp ŠK 2T-9 ir ŠK 2T-13 Elektrėnų g., Kaunas“ techninės specifikacijos kopija su priedais, 24 lapai;
       2. 2 priedas – Atsakymai dėl atviro konkurso (tarptautinio pirkimo) Kauno miesto 1Ž ir 2T magistralių rekonstravimo darbų pirkimo techninių specifikacijų, 3 lapai.
11. **Šalių rekvizitai ir parašai**

|  |  |
| --- | --- |
| **Užsakovas**  AB ,,Kauno energija“  Raudondvario pl. 84, 47179 Kaunas  Įmonės kodas 235014830  PVM mokėtojo kodas LT350148314  A. s. LT60 7044 0600 0286 6144  AB SEB bankas  Tel. (8 37) 30 56 50  Faks. (8 37) 30 56 22  El. p. info@kaunoenergija.lt  Gamybos direktorius, laikinai vykdantis generalinio direktoriaus funkcijas  Vaidas Šleivys  2020 m. d. | **Rangovas**  UAB „Ukmergės inžinerija“  Kudirkos g. 3-23, 20111 Ukmergė  Įmonės kodas 303108379  PVM mokėtojo kodas LT100008281611  A. s. LT47 4010 0425 0316 8053  Luminor Bank AS Lietuvos skyrius  Tel.  ...  El. p. [ukmergesinzinerija@gmail.](mailto:info@montuotojas.lt)com  Direktorius  Aldas Armanavičius  2020 m. d. |